ROOMA, ITALIA 13. TOUKOKUUTA 1981
Halusin jättää jälkeni historiaan ja lähteä maan pinnalta.
Ajattelin ensin ampua Englannin kuningattaren.
Reagania oli jo ammuttu.
Jäljelle jäi vain paavi.
Älkää pelätkö.
Avatkaa sydämenne. Avatkaa sydämenne Kristukselle.
Paavi esiintyy säännöllisesti uskovaisille Pietarinaukiolla Vatikaanissa.
Täällä ja monilla ulkomaanmatkoillaan hän on torjunut turvatoimet -
ja päästää rakastamansa ihmiset lähelle itseään.
Aioin tappaa paavin ja tehdä itsemurhan.
Se oli suunnitelmani.
Muistan kaiken.
KESKUSTIEDUSTELUPALVELU
SALAINEN
SALAISIA TIEDUSTELUTEHTÄVIÄ
PAAVIN SALAMURHAYRITYS
PIETARINAUKIO, VATIKAANI, ROOMA 13. TOUKOKUUTA 1981, KELLO 16.30
Muistan toukokuun 13. päivän.
Kun heräsin, menin Piazza Repubblica -aukiolle.
Päivä oli kesäinen.
Siellä oli kymmeniätuhansia ihmisiä. Käyttäydyin kuin turisti.
Menin lähelle obeliskiä, ja siviilipukuinen poliisi lähestyi minua.
Poliisi katsoi minuun muutaman minuutin. Katsoin takaisin poliisiin, ja hän lähti.
Kuulin huutoa. "Eläköön paavi!"
Voima, jokin selittämätön tunne, veti minua eteenpäin.
Suuri väkijoukko huusi: "Eläköön paavi!"
Paavin ensimmäisen kierroksen aikana -
en voinut tehdä mitään, koska lapsi oli tiellä.
Olisi ollut kamalaa ampua hänet.
Sitten paavi teki toisen kierroksen, jonka aikana kaikki tapahtui.
Olisin varmaan ampunut lisää,
mutta mikä uskomatonta, ase jumittui kahden laukauksen jälkeen.
Muistan, kuinka pelästyneet kyyhkyt -
nousivat ilmaan -
ja paavi luhistui ja alkoi menettää voimiaan.
Tajusimme, että hän oli loukkaantunut.
Paavi nojasi minuun, ja kysyin, oliko hänellä kipuja.
Hän sanoi kyllä ja osoitti haavaa.
Luoti läpäisi koko kehon.
Se putosi maahan eteeni, paavin ja auton väliin.
Kun ase oli jumissa, pudotin sen, ja joku otti minusta kiinni.
Ote oli voimakas.
Se oli kuulemma eräs nunna, Lúcia.
Maailma lakkasi pyörimästä.
AGOSTINO GEMELLIN SAIRAALA
Paavi Johannes Paavali on toipumassa, mutta hänen henkensä on yhä uhattuna.
Leikkauksen jälkeinen toipuminen on tullut onnellisesti päätökseen.
Hänen elintoimintonsa ovat normaalit.
SOFIA, BULGARIA NYKYPÄIVÄ
Olen bulgarialainen toimittaja. Olen tutkinut tapausta kymmenen vuotta.
Kiinnostuin paavin salamurhayrityksestä -
heti Berliinin muurin kaatumisen jälkeen.
Bulgarian uusi, demokraattisesti valittu hallitus -
alkoi Yhdysvaltojen pyynnöstä jälleen tutkia -
paavin salamurhayritystä.
Pian Pietarinaukiolla tapahtuneen pidätyksen jälkeen -
Ali Ağca tuotiin oikeuden eteen. Tapauksen tutkinta oli nopea.
Hän sanoi toimineensa yksin.
Oikeudenkäynti hoidettiin melko nopeasti, ja Ağca tuomittiin elinkautiseen.
Mehmet Ali Ağca todettiin syylliseksi väitettyihin rikoksiin -
ja tuomittiin elinkautiseen.
Paavin salamurhayritys tuoksahti salaliitolta,
jopa agenttitoiminnalta,
mikä on kiehtonut monia.
Mutta kuviteltujen salaliittojen määrä johtuu myös siitä,
että tapauksessa oli osallisena useiden maiden salaiset palvelut.
Siten tästä tuli kylmän sodan aikakauden tunnetuin tapaus.
TEORIA HARMAIDEN SUSIEN OSALLISUUDESTA
Yksinäinen toimija on täydellinen.
Häntä ei voida yhdistää Harmaiden susien kaltaiseen organisaatioon,
joka on fasistinen, rikollinen ja kytköksissä mafiaan.
Kansallismieliset Harmaat sudet -
halusivat palauttaa -
kansainvälisen panturkkilaisen yhtenäisyyden.
Puolueen johtaja,
Alparslan Türkeş, jota kutsuttiin Başbuğiksi, Führeriksi,
teki yhteistyötä Gestapon kanssa toisen maailmansodan aikaan.
Tämä teki Harmaista susista -
eräänlaisen sekoituksen turkkilaista nationalismia,
äärioikeistolaisuutta, fasismia ja natsismia.
Heistä puhtaan turkkilaisen ihmisrodun puolustaminen oli välttämätöntä,
ja he halusivat eroon kurdeista,
armenialaisista ja kristityistä, joilla oli eri uskonnot.
Turkissa vallitsi kommunistisen vallankumouksen mahdollisuus.
Heidät tuli pysäyttää hyviä tai pahoja keinoja,
kuten salamurhia ja tappoja, apuna käyttäen.
Siksi Harmaita susia hyödynnettiin näiden rikosten tekemiseen.
He tekivät töitä CIA:lle kommunismin vastaisen sodan aikana.
Harmaita susia käytettiin Yhdysvaltain stay behind -joukkoina Turkissa.
Yhdysvallat ja Pentagon perustivat Naton suojeluksessa -
stay behind -joukot toisen maailmansodan päätyttyä.
He loivat äärioikeistolaisista ryhmistä -
kokonaisen salaisten vakoojaryhmien verkoston -
kaikkialle Naton jäsenmaihin.
He värväsivät verkostoon nuoria ja kouluttivat heitä käytettäväksi,
mikäli Neuvostoliitto yrittäisi hyökätä Eurooppaan.
Nämä nuoret turkkilaiset kutsuvat itseään "Harmaiksi susiksi".
Türkeşin ja paavin murhaa yrittäneen miehen väliltä löytyy yhteys.
MALATYA, TURKKI
Olen aina puolustanut työväenluokkaa,
koska perheeni oli talonpoikia, työläisiä.
Naapurustossa, jossa Ağca leikki ja kävi koulua,
hän tapasi ystävänsä Oral Çelikin,
ja heistä tuli elinikäisiä ystäviä.
Yhdessä he myös tutustuivat Harmaiden susien ideologiaan.
Ali Ağca tuli pian tunnetuksi,
sillä hän murhasi Harmaiden susien määräyksestä -
liberaalisanomalehti Milliyetin päätoimittajan, Abdi İpekçin.
Siitä alkoi Ağcan todellinen ura terroristina.
Päädyin Kartalin sotilasvankilaan.
Sieltä oli lähes mahdotonta paeta ilman sisäistä apua.
Eräs henkilö auttoi minua, koska oli uskollinen Harmaille susille.
Minulla oli ase, kun pakenin. Pidin pääni kylmänä.
Jos jotain tapahtuisi, minulla oli 14 luotia.
Olisin tappanut kaikki tielläni ja sitten itseni.
Ağca käveli ulos vankilasta vartijaksi pukeutuneena.
Harmaat sudet apulaisineen tarjosivat hänelle kaiken tarvitun.
Ağca läpäisi neljä ovea ja tarkastuspistettä.
Oral Çelik odotti ulkona autossa. Ağca nousi autoon, ja he lähtivät.
ISTANBUL, TURKKI MARRASKUU 1978
HARMAIDEN SUSIEN JÄSEN
Järjestin Ağcan ulos vankilasta, ja pakenimme.
Silloin kirjoitimme uhkakirjeen Johannes Paavalille.
Milliyet julkaisi Ali Ağcan kirjeen, jossa sanotaan selvästi:
"Pakenin vankilasta tappaakseni ristiretkeläisten johtajan,
Paavi Johannes Paavali II:n, joka saapuu Turkkiin,
joka pian kulkee Turkin maaperällä."
"Paavi ei saa tulla tänne. Muuten tapan hänet.
Pakenin vain yrittääkseni murhata paavin."
Ajatus paavin salamurhasta sopii hyvin Harmaiden susien ideologiaan.
He halusivat päättäväisesti tuhota kristityt.
Ja koska paavi oli kristittyjen johtaja, ei ollut yllättävää,
että he päättivät hyökätä Johannes Paavali II:ta vastaan.
TURKKI
Kun pakenin, menin Ankaraan,
josta matkustin Erzurumiin ja lopulta Iraniin.
Yritin vuoret alkoholin salakuljettajan kanssa.
Pian Ağca palasi Turkkiin.
ISTANBUL
Harmaat sudet alkoivat järjestää Ağcalle uutta passia ja identiteettiä -
sekä matkaa Eurooppaan.
Ağca kulki ensin Bulgarian läpi.
TURKKI
BULGARIA
Bulgaria toimi kauttakulkupaikkana -
matkalla kohti Eurooppaa.
Jonkin ajan kuluttua sain haltuuni turkkilaisen passin,
jota käytin myös päivänä, jolloin yritin murhata paavin.
Sofia oli tuolloin kaikenlaisten salakuljettajien suosiossa.
Aseita, huumeita, alkoholia, savukkeita.
VITOSHA-HOTELLI
Ali Ağca koputti huoneen 911 ovea -
luksushotellissa Sofiassa.
Tässä hotellissa hän keskusteli muiden turkkilaisten kanssa,
jotka olivat enemmän tai vähemmän osallisena salamurhayrityksessä.
Ağcalle annettiin rahaa.
Vitosha-hotelli. Siellä tapasin Omar Mersanin.
Hän on fiksaaja, salakuljettaja, ystäväni.
Kaikki muu on fiktiota, satua.
WIEN, ITÄVALTA
Ağca kävi Saksassa useasti. Ja Itävallassa.
Monet Harmaiden susien jäsenet asuivat Wienissä.
Yksi sisseistä alkoi etsiä aseita.
Eräiden salaisten palvelujen suosituksesta -
heidät lähetettiin asekauppiaan luo.
Ostimme aseen Wienistä.
Ostimme kaksikin asetta 2 000 tai 3 000 eurolla.
Sitten kävi ilmi, että hän oli natsi. Asekauppias oli natsi.
Se oli varmaankin yhteensattumaa.
He ostivat neljä asetta.
Eikä mitä tahansa aseita. 9-millisiä Browningeja.
Ne ovat erittäin voimakkaita aseita, joilla tappaa helposti.
Ali Ağca otti niitä kaksi.
WIEN
ROOMA
Palasimme Roomaan. Siellä yritimme murhata paavin.
TEORIA KGB:N OSALLISUUDESTA
VATIKAANI-ASIANTUNTIJA
Neuvostoliiton salainen palvelu KGB oli varmasti mukana salamurhayrityksessä.
Pelättiin, että Johannes Paavali II -
voisi myötävaikuttaa Neuvostoliiton imperiumin hajoamiseen.
KGB oli useita vuosia ennen Johannes Paavali II:n virkaan astumista -
varautunut Karol Wojtyłan valintaan.
Meillä on paavi.
Kardinaali Wojtyła.
Johannes Paavali II oli ensimmäinen ulkomaalainen paavi -
ja päätti vuosisatoja jatkuneen italialaisen perinteen.
Ja tämä ulkomainen paavi tuli Itä-Euroopasta,
joka oli kommunistihallinnon alaisena.
Neuvostoliitto halusi pitää Puolan vaikutusvallassaan,
pitää sen kurissa.
Mutta Johannes Paavali II antoi puolalaisille rohkeutta,
jopa vallankumouksellisen asenteen hallintoa vastaan.
He kapinoivat, ja tiedämme valtavista mielenosoituksista,
joita Solidaarisuus, puolalainen ammattiliitto, järjesti.
Lech Wałęsan johtama valtakunnallinen lakko -
järisytti Puolan kommunistista perustaa.
Wałęsa seuraajineen sai vallankumouksellisen myönnytyksen.
Hallitus myönsi ensimmäistä kertaa -
työläisille oikeuden muodostaa itsenäisiä liittoja.
Kun Johannes Paavali II valittiin, KGB alkoi heti suunnitella varotoimia.
He alkoivat keskustella toimenpiteistä -
kommunisminvastaista Johannes Paavali II:ta vastaan.
Tavoitteena oli soluttautua Vatikaaniin -
ja saada Vatikaanin tärkeimpiin toimistoihin -
KGB:n miehiä.
Paavilla on tietenkin suuresti valtaa,
ja hänellä on mahdollisuus vaikuttaa lähes koko maailmaan,
mikä tekee hänestä väistämättä salaisten palvelujen -
kiinnostuksen keskipisteen.
Hyökkäyksen jälkeiset vuodet -
olivat vaikeita kansainvälisessä politiikassa.
Vatikaani kuhisi vakoojia. Vakoojia maailman joka nurkasta.
Siellä oli KGB:n vakoojia.
Paikalla oli myös Puolan ja Tšekkoslovakian tiedustelupalveluiden -
sekä Saksan Stasin soluttautujia. Siellä oli CIA:n miehiä.
Salaisista palveluista aktiivisimmat kuuluivat Itä-Euroopan maille.
Olen Tomasz Turowski.
Olen eläkkeellä oleva -
Puolan salaisen palvelun eversti.
Olin silloin 20-vuotias. Opiskelija.
Eversti kutsui minut luokseen ja sanoi:
"Jos haluat työskennellä Puolan tiedustelupalvelulle, saat tukeni."
Saat 24 tuntia aikaa päättää. Ja tätä keskustelua ei koskaan käyty."
Vuorokausi myöhemmin suostuin tehtävään.
Olin numero 10682. Minulle oli jo annettu määräyksiä.
"Sinun tulee soluttautua jesuiittojen sääntökuntaan.
Sinun on saavutettava asema jesuiittana,
minkä avulla saat hankittua strategisia tietoja Natosta."
He käskivät minun kuunnella tarkkaan.
"Kaikkien Italiassa olevien Naton erikoisjoukkojen -
henkiset isät ja konfessorit -
ovat jesuiittapappeja. Sinun on päästävä tähän asemaan.
Siten voit kerätä tietoja, joita ei muuten voisi saada."
Hän tunsi Johannes Paavali II:n jo ennen Roomaan saapumista,
kun tämä oli Krakovan arkkipiispa.
Hänen perheensä ja paavi tunsivat siis jo toisensa.
Hänen oli siis helppo saapua myyränä Vatikaaniin -
Karol Wojtyłan, Krakovan kardinaalin, suosituksella.
Mutta kun vuonna 1978 Johannes Paavali II valittiin paaviksi,
hänen tehtävänsä muuttui dramaattisesti. Siitä hetkestä eteenpäin -
hänen oli kerättävä kaikki mahdollinen tieto Johannes Paavali II:sta,
jonka fyysistä eliminointia KGB suunnitteli,
mikäli tämä puuttuisi heidän suunnitelmiinsa.
Turowskin tuli tietää kaikki Johannes Paavali II:sta.
Miten hän liikkui, missä hän kävi, mitä ajatteli.
Turowski kuitenkin kertoi paaville suojelevansa tätä -
ja varmistavansa turvatoimet, joilla hyökkäykset vältettäisiin.
Kun Wojtyłasta tuli paavi minun käskettiin lähes välittömästi -
tehdä kaikkeni paavin turvallisuuden varmistamiseksi.
Ennen hyökkäystä -
kävin läpi raporttia Vatikaanin turvatoimista.
Niissä oli valtavia vajeita.
Keskiviikon vastaanottojen aikana vartijat kulkivat paavimobiilin vieressä,
mutta sen sisällä ei ollut ketään. Sehän olisi välttämätöntä.
Heidän velvollisuutensa on kriisitilanteissa -
suojata paavia omalla kehollaan.
Paavi kysyi minulta: "Tomasz, mikä on todellinen tehtäväsi?"
Vastasin, että tehtäväni on palvella maata -
ja huolehtia Pyhän Isän turvallisuudesta.
Tomasz Turowskin sanojen mukaan kommunistiblokille oli tärkeää,
että mikäli paaville sattuisi jotain, heitä ei syytettäisi siitä.
SYYSKUU 1981 ASCOLI PICENON VANKILA, ITALIA
Kaksi kuukautta tuomion alkamisen jälkeen -
Ali Ağca pyysi lupaa kertoa uusia asioita.
Työskentelin vuosia tämän jutun parissa.
Pettymyksistä huolimatta -
en koskaan menettänyt innostustani. Jatkaisin sitä yhä nykyäänkin.
Ali Ağca oli alusta asti esittänyt kovaa.
Kun hän huomasi tietojensa johtavan jonnekin, hän työnsi meidät pois.
Niihin aikoihin kuulimme Bulgarian mahdollisesta osallisuudesta.
Kaikki sai alkunsa Ali Ağcan lausunnoista.
TEORIA BULGARIAN OSALLISUUDESTA
Vastatkaa väitteeseen…
Vahvistan kaiken, mitä sanoin.
Bulgarian salainen palvelu tilasi paavin salamurhan. Me turkkilaiset -
toimimme heidän käskynsä alaisina.
Ali Ağcalla on vaistomainen tapa -
keksiä keino paeta vaikeista tilanteista.
Hän osaa sanoa, mitä muut haluavat kuulla -
saadakseen vastineeksi haluamansa. Ağca on hyvin lujatahtoinen ihminen.
Ali Ağcan luona kävi sekä salainen palvelu -
että liikemies, jonka seurassa oli amerikkalainen.
Ağcan itsensä mukaan hän ei tuntenut miestä.
He kuitenkin lupaavat tarjota Ağcalle kaiken tarvittavan -
bulgarialaisten syyttämiseksi.
Tiedämme, että CIA osallistui projektiin -
Bulgarian syyttämiseksi.
Jopa Pentagon ja Valkoinen talo taisivat olla mukana,
koska presidentti Reagan oli vaatinut CIA:n pomoja -
etsimään todisteita siitä, että Kremlin määräsi murhayrityksen.
Kylmä sota oli kovimmillaan.
Ronald Reagan oli juuri astunut virkaan.
Se oli tilaisuus vahvistaa -
kahden ryhmän ja ajattelutavan välistä yhteenottoa.
Kun huhu bulgarialaisten osallisuudesta levisi,
Yhdysvaltain hallitus keskittyi tähän tietoon -
ja tämän perusteella julisti sodan pahan valtakuntaa vastaan.
Hyökkäys Johannes Paavali II:ta vastaan ruokkii ajatusta pahan valtakunnasta,
mikä ohjasi näiden ryhmien välistä toimintaa ja suhteita -
koko 1980-luvun ajan.
Antaisin mieluummin pienten tytärteni kuolla nyt -
yhä Jumalaan uskoen kuin antaisin heidän kasvaa kommunismin varjossa -
ja kuolla eräänä päivänä Jumalan olemassaolon kieltäen.
CIA:n uusi johtaja William Casey oli äärioikeistolainen ideologi -
ja halusi erityisarvion siitä,
oliko Neuvostoliitto ollut mukana paavin salamurhan suunnittelussa.
Claire Sterling, CIA-johtaja Caseyn läheinen tuttava,
kirjoitti aiheesta sanomalehdissä.
Caseytä kiehtoi Sterlingin kirjoitukset,
joissa mainitaan myös KGB:n ja Bulgarian verkostot.
Bulgarian salainen palvelu ei mitenkään voinut toimia yksin.
Salaisen palvelun entinen johtaja jopa antoi asiasta lausunnon.
Bulgarialaiset ovat KGB:n suosikkeja,
koska he ovat uskollisia ja luotettavia -
ja heidän hallintonsa on täynnä Neuvostovirkailijoita.
CIA:n toiminnan yhtenä tavoitteena oli nolata Neuvostoliitto -
syyttämällä heitä osallisuudesta paavin murhayritykseen.
Mutta he kokivat takaiskun.
CIA julkaisi tiedot Euroopan lehdistössä, Claire Sterling luki lehdet -
ja lisäsi tiedot kirjoituksiinsa. Tieto siis palasi Yhdysvaltoihin.
Tämä on yksi todellisista riskeistä,
kun demokratiassa pyöritetään salaista tiedustelupalvelua.
Se ei sovi demokratiaan.
Bulgarian sanottiin johtaneen yritystä, koska sen kansalaisia joutui syytteeseen.
Varsinkin eräs mies, Sergei Antonov, aiheutti keskustelua.
Tämä bulgarialainen Baltic Airlinesin johtaja Roomassa,
pidätettiin ja asetettiin syytteeseen.
Ensimmäisenä hovin selliin saapuu Sergei Antonov,
yksi kolmesta syytetystä bulgarialaisesta. Vain hän on oikeudessa. Muut ovat kotona.
Kaksi turkkilaista salaliittolaista, Musa Celebi ja Ömer Bagci,
ovat myös oikeudessa.
Ongelma bulgarialaisten syytteessä on se, että kaikki riippuu Ali Ağcan lausunnosta.
Ağca on jo muuttanut tarinaansa useasti,
ja oikeudenkäynnin alkaessa kukaan ei osaa arvata, mitä hän sanoo.
Murhayrityksen päivänä Antonov oli Pietarinaukiolla Ali Ağcan kanssa.
Miksi tämä valokuva? -Onko henkilö Antonov vai ei?
Se on mahdollista.
En sulje pois sen mahdollisuutta.
On vain yksi totuus.
Olen syytön. En liity mitenkään -
näihin tarinoihin, joista minua syytetään.
En ole koskaan nähnyt -
tai tavannut henkilöä, joka minua syyttää.
Lopulta tutkinnassa kävi ilmi, että kuvissa ei ollut Antonov.
Heidän mukaansa se oli salaisen palvelun mies.
Sitten paljastui, että hän oli turisti tai pyhiinvaeltaja, joku unkarilainen.
Koko juttu oli siis täysi fiasko.
Väite Bulgarian osallisuudesta romahti täysin oikeudenkäynnin aikana.
Oikeudenkäynti päättyi -
oikeuden outoon päätökseen,
jonka takia Antonov ja kaksi muuta syytettyä -
vapautettiin todisteiden puutteen vuoksi.
Väite, että Bulgarian salainen palvelu -
ja sen myötä Neuvostoliiton KGB -
oli salamurhayrityksen takana -
muuttui aina vain heikommaksi tutkinnan aikana.
Kahden ja puolen vuoden tutkinnan jälkeen tuomarit tajusivat,
että Ağca oli valehdellut 103 kertaa.
TEORIA VATIKAANIN OSALLISUUDESTA
Toukokuun 10. päivänä 1981 otettiin kuva,
jossa Ali Ağca on Johannes Paavali II:n johtamassa messussa.
Tämä oli siis kolme päivää ennen paavin salamurhayritystä.
Kuvassa Ağca on pari askeleen päässä paavista.
Työskentelimme kovasti selvittääksemme,
oliko Ağca ollut paikalla yhdessä Vatikaanin seremonioista.
Kävimme läpi kaikki poliisimme ottamat kuvat nähdäksemme,
oliko Ağca käynyt tapahtumissa Vatikaanissa.
Jokin pisti silmäämme.
Huomasimme Ağcan yhdessä San Tommaso d'Aquinon kirkon lähellä -
otetussa valokuvassa paavin vierailun aikana.
Kysyin paavin valokuvaajaa, joka oli ottanut kuvan,
tarkistamaan asian ja kertomaan, kenet hän näki kuvassa.
Hänellä ei ollut epäilystäkään. Se oli Ağca.
Miksi hän oli siellä? Kuka päästi hänet sisään?
Se on mahdotonta, koska olin noussut junasta Termini-asemalla.
Saavuin asemalle yhdeksän tai kymmenen aikaan sunnuntaiaamuna -
matkalaukku kädessäni.
Saavuin Isa-hotelliin keskipäivällä,
joten en mitenkään olisi ehtinyt San Tommaso d'Aquinolle.
Entä se kuva? Mies en ole minä.
Vatikaanissa olleen tietolähteen mukaan -
korkea-arvoiset virkamiehet Vatikaanissa -
halusivat eliminoida Johannes Paavali II:n.
Uskon, että Johannes Paavali II oli saanut vihollisia Vatikaanissa,
koska hän oli päättänyt tukea Solidaarisuus-liikettä.
Miksi tietolähde sanoi niin?
Ehkä siksi, että Vatikaanin sisällä vallitsi ristiriita siitä,
kuinka Neuvostoliittoon tulisi suhtautua.
Vihollisia oli useita.
Uskon, että se liittyy -
Vatikaanin pankin romahduksen aikana kadonneisiin miljardeihin.
Vatikaanin pankkiin liittyy valtava talousskandaali.
Saimme selville, että sitä käytettiin rahanpesuun.
Uskotaan, että mafia pesi pankin avulla paljon rahaa.
Mieltämme painoi, kuka hoitaa Vatikaanin raha-asioita ja miten.
Ja monia vaivasi se,
että paavi Johannes Paavali II teki jotain niin ristiriitaista.
Hänen piti tehdä se Vatikaanin pankin skandaalin takia.
Oikeusministeriö tutki asiaa.
Siitä oli tulossa kansainvälinen skandaali. Hänen oli pakko tehdä jotain.
Vatikaanin raha-asioiden takia -
oli mahdollista löytää ihmisiä, jotka halusivat tappaa paavin.
Vatikaanin mukaan he eivät mitenkään liity Ambrosiano Bankin tapaukseen,
mutta he maksavat 170 miljoonaa puntaa vilpittömyytensä vuoksi.
Eräs roomalainen pankkiiri kuvaili sitä kalliiksi viattomuudeksi.
Ehkä mafia oli sen takana.
Miljardi tai 1,5 miljardia katosi -
Banco Ambrosianon tililtä konkurssin aikana.
Uskon, ettei Johannes Paavali II tiennyt -
Banco Ambrosianon yhteydestä mafiaan eikä pestystä rahasta,
jota tuolloin lähetettiin myös Puolaan.
Vatikaanin pankin suljettujen ovien takana tehtiin salainen sopimus.
Se oli herrasmiessopimus, ei papereita, ei muodollisuuksia,
pelkkä rahansiirto vastineeksi tietyistä takuista.
Se oli veroparatiisi.
Vatikaania käytettiin veropetoksiin sekä rahanpesuun,
oli niiden takana sitten mafia tai joku muu.
Se oli käytännöllistä.
Teoriani mukaan he eivät halunneet eroon paavista -
vaan vain pelotella häntä. Hyökkäys oli viimeinen varoitus,
koska paavin tappamiseksi olisi riittänyt se,
että luodeissa olisi käytetty elohopeaa.
Silloin pelkkä haava, vaikka se ei olisi vakavakaan, tappaisi.
Kuolleen miehen kanssa ei voi neuvotella mutta pelästyneen kyllä. Kyllä vain.
Vatikaanin eri toimistoihin oli asennettu mikrofoneja.
Kardinaali Agostino Casaroli oli ulkoministeri.
Italian salaisen palvelun tekemä asiakirja vahvistaa,
että hänen asunnostaan löytyi salakuuntelulaitteita.
Häntä vakoiltiin.
Sieltä löytyi salakuuntelulaitteita, mikrofoneja. Huoneita kuunneltiin.
Ja mikä sitäkin vakavampaa, myös Johannes Paavali II:ta kuunneltiin.
Oli selvää, että hänenkin asunnossaan oli mikrofoneja.
Mitä tietoja näillä laitteilla kerättiin?
Mitä jos ne yhdistää tietoihin hänen päivittäisistä tottumuksistaan -
ja ehkä hänen terveydestään?
Joku saattoi kerätä tietoja paavia vastaan.
Nämä henkilöt saattavat myös haluta eliminoida -
paavi Ratzingerin sekä paavi Franciscuksen Vatikaanista.
Sisäisiä johtolankoja seuratessa -
törmäsimme pariin kompastuskiveen,
koska kysymyksiimme vastaaminen -
olisi loukannut Vatikaanin suvereniteettiä.
Osa asioista viittaa siihen,
että jokin, ehkei varsinainen veljeskunta,
mutta joidenkuiden kesken tehty hiljainen sopimus -
halusi paavin pois pelistä.
Tapaukseeni ei liity mitään sellaista. Salaliittoa ei ole.
TEORIA KOLMANNESTA LUODISTA
Montako laukausta ammuttiin sinä päivänä?
Moni taho on tutkinut,
montako laukausta Ali Ağca ampui.
Hän on aina väittänyt ampuneensa kahdesti,
ja kun hän aikoi ampua kolmannen luodin, jonka piti olla tappava,
hänen aseensa jumittui. Osa silminnäkijöistä kuitenkin -
sanoo kuulleensa niitä enemmän, ainakin yhden lisälaukauksen.
Koko murhayrityksen tutkinnan ajan -
tuomarit yrittivät toden teolla selvittää,
oliko paikalla toinenkin ampuja.
Siksi heidän piti saada käsiinsä -
oletettu kolmas luoti,
joka oli uponnut paavimobiilin oveen.
Eräs valokuvaaja, Pietarinaukiolla ollut mies,
oli ottanut valokuvia paavista.
Hän uskoi, että yhdessä kuvassa oli Oral Çelik,
toinen turkkilainen Harmaiden susien jäsen,
pakenemassa Pietarinaukiolta. Kuvassa hänen kädessään on ase,
jolla hän saattoi ampua kolmannen laukauksen,
kun Ali Ağcan ase jumittui.
Selitä tämä, Ağca. Suurensin kuvaa.
Oletteko varma, että se on Oral Çelik? -Ehdottomasti.
Tunnistatteko kuvan henkilön?
Kyllä, se on Oral Çelik. Olen sanonut niin jo kolme vuotta.
Olen sanonut kolmen vuoden ajan, että se on Oral Çelik.
Ei se ole kukaan muu.
Kun Ağca teki yhteistyötä tutkijoiden kanssa,
hän puhui asiasta tarkasti.
TUTKIVA TUOMARI
Hän sanoi,
että kaksi ampujaa -
suunnitteli paavin salamurhan, hän itse ja Oral Çelik.
Kun paavi alkoi kiertämään aukiota,
Ağca ja Oral Çelik -
olivat käytävän kummallakin puolella. He katselivat…
Mutta tämän kuvan mies,
joka karkaa ase kädessään,
näyttää olevan italialainen siviilipoliisi.
Siinä se.Tämä on ensimmäinen kerta, kun mainitsen asiasta,
koska aiempaa tilaisuutta ei ole ollut.
Hän on siviilipoliisi,
joka pakeni sinä päivänä Vatikaaniin.
En tiedä, oliko hän töissä vai miksi hän oli siellä.
LÄHDE: PIILOKAMERAN KUVA
Kuuntele tarkasti.
Unohda kaikki, mitä olet kuullut aiemmin Bulgarian osallisuudesta ja muusta.
Kun paavi saapui yleisön eteen, häntä ammuttiin kahdella aseella.
Kaksi muuta miestä oli siellä Ağcan kanssa.
Meidän oli tärkeää tutkia kolmas luoti.
Todistusaineiston avulla yritettiin todistaa,
että laukaus saattoi tulla toisesta Browningista.
Se täydentäisi skenaarion,
jonka mukaan Ağcalla oli rikostoveri ja hän oli salaliitossa.
Siten voitaisiin alkaa etsiä hänen rahoittajaansa.
Tässä on puoliautomaattinen pistooli ja hylsy, joka löytyi rikospaikalta,
ja itse luoti.
Nämä osat muodostavat toimivan patruunan.
Osoitimme, että paavin murhayrityksessä -
käytettiin samanlaista asetta ja hylsyä. Yksi asia pistää silmään.
Tässä luodissa on vaippa. Se ei ole tehty pelkästä lyijystä.
Se ei tapa vaan haavoittaa.
Käytetyn pistoolin ei siis ollut tarkoitus tappaa paavia -
vaan vain haavoittaa häntä.
Päätimme, että laukauksia saattoi olla kolme,
ja aloimme kollegoideni kanssa etsiä kolmatta luotia.
Tiedättekö, mistä se löytyi? Fátiman neitsyen kruunusta.
Paavi Franciscus matkustaa Fátimaan, Portugaliin,
juhlimaan kolmen lapsen kokeman salaperäisen ilmestyksen satavuotispäivää.
Ilmestys kertoi lapsille maailmansodista, kommunistisen Venäjän kaatumisesta -
sekä kolmannen salaisuuden, joka paljastui äskettäin -
paavi Johannes Paavali II:n murhayritykseksi.
ENNUSTUS
Ali Ağca on erittäin fiksu ihminen.
Hän ei todellakaan ole typerä. Ağca alkoi muuttaa tarinaansa -
ja kertoi siitä monia versiota pelastaakseen henkensä.
Siitä hetkestä lähtien hän alkoi muuttaa tarinaa -
ja kertoa harhaisia versioita tapahtuneesta.
Hän yhdisti tapahtuman Fátiman kolmanteen salaisuuteen -
ja julisti olevansa Jeesus Kristus maan päällä.
Aion nostaa miehiä kuolleista,
kunhan Vatikaani myöntää totuuden, että olen Jeesus Kristus!
Nostan hänet kuolleista! Kertokaa Ronald Reaganille!
COVA DA IRÍA FÁTIMA, PORTUGALI
Yksi luoti osui Johannes Paavali II:een, haavoitti häntä vatsaan,
ja löytyi paavimobiilista, Campagnolasta.
Paavi itse päätti panna luodin -
Fátiman Neitsyt Marian kruunuun, koska hän on aina ollut sitä mieltä,
että tämä oli pelastanut hänet.
Siksi luodille ei annettu tehdä ballistisia tutkimuksia,
vaikka ne olisivat voineet paljastaa totuuden.
Jos olisimme saaneet luodin ja tutkineet sen,
olisimme ehkä voineet todistaa, ettei se tullut Ali Ağcanin aseesta.
Tiesimme jo, että hänen aseestaan ammuttiin kaksi luotia.
Kunpa luoti oltaisiin voitu tutkia.
Mutta paaville -
se oli symbolinen tapa sanoa hyökkäyksen järjestäjille,
että hän antaa anteeksi ja unohtaa asian ikuisesti.
"Asiasta ei enää puhuta."
Kolmatta luotia ei ole. Sitä ei ole olemassa.
Katsokaa vaikka kuvia,
jotka ovat Rooman poliisin rikostutkintayksikön hallussa.
Uskon, että Ali Ağca ei tiedä, kuka tilasi murhan,
Johannes Paavali II:n murhayrityksen.
Hän sai määräyksen ja rahaa -
tehdäkseen tämän ammattimurhaajana.
Johannes Paavali II:n murhayritys on tapaus,
joka on inspiroinut monia kirjoittamaan artikkeleita ja omia versioita tarinasta.
Ehkä tiedämme totuuden 50 vuoden päästä.
Ehkä sadan vuoden päästä todetaan, että todellisuudessa -
kardinaali tai joku toinen prelaatti oli salaisen palvelun agentti,
jonka tehtävänä oli eliminoida paavi.
27. JOULUKUUTA 1983
Se oli uskomaton hetki.
Joku kärsi takiani, ja kyseinen henkilö tuli tapaamaan minua.
Koko maailmanhistoria on täynnä kostoa. Mutta hän tuli tapaamaan minua.
Ja luonnollisestikaan en odottanut sitä.
Vankilan johtaja sanoi, että paavi halusi vierailla luonani.
Otin hänet ilolla vastaan.
Se oli uskomatonta. Paavi tuli luokseni -
kuin olisi tullut tapaamaan ystävää tai naapuria.
Hän sanoi: "Huomenta, Ali."
Toivotin hänet tervetulleeksi kuin ystävän, veljen.
Sitten kysyin, oliko hän antanut minulle anteeksi.
Hän sanoi tehneensä niin välittömästi. Kysyin, rukoiliko hän puolestani.
Hän vastasi tekevänsä niin joka päivä. Se yllätti minut täysin.
Paaviko rukoili puolestani joka päivä?
Oloni oli vapautettu.
Tunsin suurta onnea, rauhaa.
Minulle se oli historiallinen hetki,
unohtumaton hetki elämässäni.
Paavin anteeksianto tuntui ihmeeltä.
Uskon, että asia jää mysteeriksi.
En usko, että saamme koskaan selville,
kuka tilasi paavin murhan.
Asiaa ei ole käsitelty loppuun.
Emme pysty vieläkään antamaan viimeistä sanaa.
Ajan myötä uskon totuuden paljastuvan.
Mutta historiallisen totuuden paljastumisessa kestää kauan.
Ağca istui ampumisesta 19 vuotta italialaisessa vankilassa.
Hän vapautui vuonna 2000 ja istui kymmenen vuotta lisää Turkissa -
toimittajan murhasta.
Yli 30 vuotta myöhemmin -
paavin anteeksianto toi Ağcan takaisin Vatikaaniin,
jossa hän vierailee paavin hautaholvissa.
Tulin tänne tänään, koska 27. joulukuuta -
on vuonna 1983 tapahtuneen tapaamisemme vuosipäivä.
Olen iloinen ollessani täällä Pietarinaukiolla,
paikassa, jossa ihme tapahtui ja joka on kristinuskon koti.
Vierailin hänen haudallaan,
jonka edessä sanoin:
"Veljeni Karol Wojtyła, tulin kunnioittamaan muistoasi.
Siksi tulin tänne."
Huoneen täytti energia, jotain yliluonnollista.
Se sanoi: "Sinun oli tehtävä se." Ampumisen oli siis määräkin tapahtua.
Tekstitys: Vesa Puosi